Dňom 1. júla 2019 nadobudlo účinnosť Opatrenie Ministerstva práce, sociálnych vecí a rodiny SR č. 183/2019 Z.z. o úprave súm životného minima, v zmysle ktorého sa sumy životného minima stanovujú s platnosťou od uvedeného dátumu nasledovne:
- 210,20 eur pre jednu plnoletú fyzickú osobu
- 146,64 eur pre ďalšiu spoločne posudzovanú plnoletú fyzickú osobu
- 95,96 eur pre nezaopatrené dieťa, resp. pre zaopatrené neplnoleté dieťa.
Sumy životného minima sa zvýšili o 2,5 %.
Rovnako dňom 1. júla 2019 nadobudlo účinnosť Nariadenie vlády SR č. 172/2019 Z.z., ktorým sa ustanovuje výška sadzby na jednu hodinu osobnej asistencie a výška peňažného príspevku na opatrovanie.
Sadzba na jednu hodinu osobnej asistencie sa zvyšuje o 9,4 %.
Sumy opakovaných peňažných príspevkov na kompenzáciu ťažkého zdravotného postihnutia sa zvyšujú od 1. júla 2019 nasledovne:
|Druhy opakovaných peňažných príspevkov||Výška p.p. od 1.7. 2019 v €|
|P.p. na osobnú asistenciu||4,18|
|P.p. na prepravu||107,25|
|P.p. na kompenzáciu zvýšených výdavkov|
|1. – na diétne stravovanie|
|a) I. skupina chorôb||39,02|
|b) II. Skupina chorôb||19,51|
|c) III. skupina chorôb||11,71|
|2. – súvisiace s hygienou alebo opotrebovaním šatstva, bielizne, obuvi a bytového zariadenia||19,51|
|3. – súvisiace so zabezpečením prevádzky osobného motor. vozidla||35,11|
|4. – súvisiace so starostlivosťou o psa so špeciálnym výcvikom||46,82|
|P.p. na opatrovanie – základné výšky|
|1. FO v produktívnom veku|
|a) – opatruje 1 ŤZP||430,35|
|b) – opatruje dve alebo viaceré ŤZP||572,36|
|c) – opatruje 1 ŤZP, ktorej sa poskytuje viac ako 20 hodín týždenne ambulantná soc. služba||378,70|
|d) – opatruje najmenej 2 ŤZP, ktorým je poskytovaná viac ako 20 hodín týždenne ambulantná soc. služba||532,30|
|e) – opatruje ŤZP, ktorej sa poskytuje ambulantná soc. služba viac ako 20 hodín týždenne a súčasne opatruje aj druhú ŤZP, ktorej sa neposkytuje ambulantná soc. služba alebo ktorej sa poskytuje ambulantná soc. služba najviac 20 hodín týždenne||555,20|
|2. FO poberá niektorú zo zákonom stanovených dôchodkových dávok|
|a) – opatruje 1 ŤZP||215,18|
|b) – opatruje dve alebo viaceré ŤZP||286,18|
Vysvetlivky:
P.P. – peňažný príspevok
FO – fyzická osoba
ŤZP – osoba s ťažkým zdravotným postihnutím
Novelou zákona č. 447/2008 Z.z. o peňažných príspevkoch na kompenzáciu ťažkého zdravotného postihnutia sú od 1. júla 2018 sadzba za jednu hodinu osobnej asistencie a výšky peňažných príspevkov na opatrovanie stanovené pevnou sumou.
Ich výška už nie je odvodzovaná od sumy životného minima, pričom k 1. júlu kalendárneho roka môže vláda Slovenskej republiky ustanoviť nariadením vlády SR novú výšku sadzby na jednu hodinu osobnej asistencie a nové výšky peňažného príspevku na opatrovanie.
Opakované peňažné príspevky na kompenzáciu sa vyplácajú mesačne pozadu, preto budú poberateľom vyplatené vo zvýšených sumách až v mesiaci august 2019.
Milan Měchura